钦定古今图书集成/理学汇编/学行典/第269卷 > 张志道
## 钦定古今图书集成/理学汇编/学行典/第269卷 > 张志道

按《金坛县志》：“张志道，字潜夫，弱冠有文名，通天文律
历之学，漫塘刘宰延至家塾。嘉定闲，求直言，因上封
事，言建储迁都之策。景定初，特恩赐免，解赴省，令府
起发行在，托疾不行。信国公赵葵辟置幕府，笑曰：‘吾
疏散不能仕，但当从公遨游耳’。宋亡，闭门著书。家贫箪食不给，处之泰然。所著有《易传》三十卷、文集十卷”、
《闻见录》一卷，行于世。